**RKP: 24867, MB: 03276996 ZAGREBAČKA FILHARMONIJA**

**10000 ZAGREB, TRG STJEPANA RADIĆA 4**

**RAZINA: 21, RAZDJEL: 000**

**DJELATNOST: 9001 IZVOĐAČKA UMJETNOST**

Zagreb 30. siječnja 2024.

BILJEŠKE UZ FINANCIJSKA IZVJEŠĆA

01.01.2023. – 31.12.2023.

1. **OSNOVNI PODACI O USTANOVI**

Zagrebačka filharmonija je ustanova u kulturi, te posluje sukladno Zakonu o ustanovama (NN 76/93, 29/97, 47/99, 35/08), Zakonu o upravljanju javnim ustanovama u kulturi (NN 96/01), Statutu Zagrebačke filharmonije.

Statut uređuje status, naziv i sjedište Zagrebačke filharmonije, zastupanje i predstavljanje, odgovornost za obveze, djelatnost, ustrojstvo, vođenje i upravljanje, djelokrug i način rada tijela Zagrebačke filharmonije, imovinu, opće akte, javnost rada, te druga pitanja važna za obavljanje djelatnosti Zagrebačke filharmonije.

Osnivač Zagrebačke filharmonije je Grad Zagreb. Zagrebačka filharmonija je proračunski korisnik.

Od 01.09.2023. godine odgovorna osoba za zastupanje, na mjestu ravnatelja ustanove, je g. Filip Fak.

1. **RAČUNOVODSTVENE POLITIKE**

Računovodstvene politike koje su se koristile prilikom sastavljanja financijskih izvještaja su temeljene na Zakonu o proračunu (NN 144/21), Pravilniku o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20), Pravilniku o financijskom izvještavanju u proračunskom računovodstvu (NN 37/22), te Okružnici Ministarstva financija.

1. **BILJEŠKE UZ FINANCIJSKE IZVJEŠTAJE**

3.1. **Obrazac PR-RAS**

IZVJEŠTAJ O PRIHODIMA I RASHODIMA

PRIHODI POSLOVANJA

**6 Prihodi poslovanja**

Prihodi poslovanja u izvještajnom razdoblju iznose 6.146.859,32 eura i za 12,4% su veći u odnosu na izvještajno razdoblje prethodne godine. Rast prihoda odnosi se uglavnom na prihode iz nadležnog proračuna, te vlastite prihode od prodaje ulaznica i abonmana.

652 Prihodi po posebnim propisima (abonmani i ulaznice)

Prihodi se većinom odnose na prihode od prodaje abonmana i pojedinačnih ulaznica za koncerte, te iznose 257.783,73 eura. Povećanje u odnosu na prethodno razdoblje iznosi 27,4 %. Bilježimo rast prihoda od prodaje pojedinačnih ulaznica i abonmana s obzirom na završetak pandemije. Navedeni prihodi se vraćaju na razinu izvještajnog razdoblja u godinama prije pandemije. Također je važno naglasiti da u ovom izvještajnom razdoblju imamo rekordan broj prodanih ulaznica za Filharmonijski bal.

661 Prihodi od prodaje proizvoda te pruženih usluga

Prihodi se odnose na sponzorstva, prihode od gostovanja i sl., te iznose 157.805,14 eura i manji su za 60,2 % u odnosu na prethodno izvještajno razdoblje. Smanjenje prihoda od gostovanja i sponzorstva je nastalo jer u ovom izvještajnom razdoblju nije bilo turneje, niti velik broj gostovanja u odnosu na prethodno izvještajno razdoblje.

.

671 Prihodi iz nadležnog proračuna za financiranje redovne djelatnosti

Prihodi iz nadležnog proračuna u izvještajnom razdoblju iznose 5.712.862,89 eura, te su veći za 18,2 % u odnosu na prethodno izvještajno razdoblje. Povećanje prihoda je većinom uzrokovano povećanjem plaća za redovan rad, ostalih rashoda za zaposlene, programskih sredstava, te financijskom potporom u svrhu podmirenja obveza čije je dospijeće više od 360 dana.

6712 – Prihodi iz nadležnog proračuna za financiranje redovne djelatnosti proračunskih korisnika – iznose 19.061,25 eura i odnose se na financiranje kupnje kontrabasa za Zagrebačku filharmoniju.

RASHODI POSLOVANJA

**3 Rashodi poslovanja**

Rashodi poslovanja iznose 5.890.462,31 eura i za 5,4 % su veći u odnosu na prethodno izvještajno razdoblje.

Najznačajnija povećanja/smanjenja prema kontima:

* 3111 – Plaće za redovan rad – povećanje iznosi 282.202,12 eura, odnosno 8% i uvjetovano je povećanjem osnovice, izračunom minulog rada i neprekidnog radnog staža kod poslodavca
* 3112 – Plaće u naravi – u ovom izvještajnom razdoblju nemamo plaća u naravi u odnosu na prethodno izvještajno razdoblje jer Zagrebačka filharmonija više ne koristi službeni automobil
* 3121 – Ostali rashodi za zaposlene – povećanje iznosi 210.416,92 eura, odnosno 122,5% i uvjetovano je donošenjem novog Kolektivnog ugovora za zaposlene u ustanovama kulture Grada Zagreba kojim se uvodi dodatak za prehranu, povećanje regresa, božićnice i uskrsnice, te povećanjem naknada za korištenje privatnih instrumenata prema novom Pravilniku HUOKU-a
* 3132 – Doprinosi za obvezno zdravstveno osiguranje – povećanje iznosi 49.936,82 eura, odnosno 8,9% i također je uvjetovano povećanjem osnovice
* 3211 – Službena putovanja – smanjenje iznosi 91.745,89 eura, odnosno 83,3%. Smanjenje je nastalo jer smo u ovom izvještajnom razdoblju nismo imali velik broj gostovanja, te nismo imali veliku turneju u odnosu na prethodno izvještajno razdoblje kada smo gostovali u Velikoj Britaniji
* 3222 – Materijal i sirovine – povećanje iznosi 39.827,91 eura, odnosno 266,6%. Povećanje je nastalo jer su u ovom izvještajnom razdoblju nabavljene žice i ostali potrošni materijal za glazbenike Zagrebačke filharmonije, sukladno potrebama glazbenika za kvalitetnim izvođenjem
* 3224 – Materijal i dijelovi za tekuće i investicijsko održavanje – u ovom izvještajnom razdoblju iznosi 337,51 eura zbog nabave ligature za klarinet
* 3227 – Službena, radna i zaštitna odjeća i obuća – povećanje iznosi 6.850,23 eura, odnosno 111,5%. Povećanje se odnosi na nabavu odjeće za članice orkestra Zagrebačke filharmonije. Nabavu je Financijskim planom omogućio osnivač, Grad Zagreb
* 3231 – Usluge telefona, pošte i prijevoza – smanjenje iznosi 101.755,60 eura, odnosno 69,7%. Smanjenje u odnosu na prethodno izvještajno razdoblje je nastalo jer u ovom izvještajnom razdoblju nije bilo velikog broja gostovanja i turneje.
* 3232 – Usluge tekućeg i investicijskog održavanja – povećanje iznosi 6.600,01 eura, odnosno 37,1%. Povećanje je uvjetovano velikom potrebom za servisom i popravcima instrumenata u vlasništvu Zagrebačke filharmonije i privatnih instrumenata članova orkestra koje koriste za rad
* 3235 – Zakupnine i najamnine – smanjenje iznosi 18.166,21 eura, odnosno 29,4% jer su ovom izvještajnom razdoblju nemamo troška službenog automobila, te su smanjeni troškovi najma poslovnog prostora
* 3236 – Zdravstvene i veterinarske usluge – o ovom izvještajnom razdoblju ne bilježimo navedene usluge zbog završetka pandemije i ukidanja obveznog testiranja
* 3239 – Ostale usluge – smanjenje iznosi 75.970,93 eura, odnosno 43,5 %. Smanjenje u odnosu na prethodno izvještajno razdoblje je nastalo jer u ovom izvještajnom razdoblju nije bilo velikog broja gostovanja i turneje.
* 3292 – Premije osiguranja – smanjenje iznosi 26.168,31 eura, odnosno 24,8%, te je također posljedica izostanka većeg broja gostovanja i turneja, stoga posljedično nije bilo potrebe za osiguranjem instrumenata.
* 3294 – Članarine i norme – povećanje iznosi 341,35 eura, odnosno 229,6%. Povećanje je uvjetovano članstvom u udrugama koje značajno utječu na rad i promociju Zagrebačke filharmonije
* 3432 – Negativne tečajne razlike – smanjenje iznosi 786 eura, odnosno 90,9%. U ovom izvještajnom razdoblju bilježimo značajno smanjenje negativnih tečajnih razlika zbog uvođenja eura
* 3811 – Tekuće donacije u novcu – povećanje iznosi 12.175,39 eura, odnosno 327,6%. Odnose se na donacije Zakladi Ivan Bulić. Humanitarni koncert je održan 09.12.2022. godine, a donacija je realizirana u 2023. godini nakon obračuna svih ulaznica navedenog koncerta

VIŠAK PRIHODA POSLOVANJA 256.397,01 eura

PRIHODI OD NEFINANCIJSKE IMOVINE

**7 Prihodi od prodaje nefinancijske imovine**

72 Prihodi od prodaje proizvedene dugotrajne imovine

7226 – Sportska i glazbena oprema – iznosi 340,00 eura i odnosi se na otkup instrumenata.

**4 Rashodi za nabavu nefinancijske imovine**

Rashodi za nabavu nefinancijske imovine iznose 22,682,33 eura i za 306,1% su veći u odnosu na prethodno izvještajno razdoblje. Povećanje većinom bilježimo zbog kupnje novog glazbenog instrumenta.

4226 – Sportska i glazbena oprema – povećanje u odnosu na prethodno izvještajno razdoblje iznosi 17.482,12 eura. U ovom izvještajnom razdoblju je nabavljen novi kontrabas za Zagrebačku filharmoniju.

4262 – Ulaganja u računalne programe iznose 1.030,00 eura i odnose se na nabavu novog Miscrosoft Office programa.

MANJAK PRIHODA OD NEFINANCIJSKE IMOVINE 22.342,33 eura

PRIMICI

**8 Primljeni krediti od tuzemnih kreditnih institucija**

Nije bilo primitaka po ovoj poziciji.

**5 Izdaci za financijsku imovinu i otplatu zajmova**

Izdaci iznose 114.155,80 eura i odnose se na otplatu dospjele glavnice kredita.

MANJAK PRIMITAKA OD FINANCIJSKE IMOVINE 114.155,80 eura

**FINANCIJSKI REZULTAT**

UKUPNO PRIHODI I PRIMICI 6.147.199,32 eura

UKUPNO RASHODI I IZDACI 6.027.300,44 eura

VIŠAK PRIHODA I PRIMITAKA 119.898,88 eura

MANJAK PRIH I PRIMITAKA (preneseni) 689.127,63 eura

Sveukupan manjak prihoda i primitaka nad rashodima i izdacima iznosi 569.228,75 eura.

U izvještajnom razdoblju za 2023. godinu bilježimo smanjenje manjka prihoda i primitaka u odnosu na prethodna izvještajna razdoblja, koje je većinom uvjetovano povećanjem prihoda za posebne namjene, te financijskom potporom u svrhu podmirenja obveza od strane osnivača, Grada Zagreba.

Iz PR-RAS obrasca su vidljivi i rashodi budućih razdoblja (19) u iznosu od 22.874,16 eura koji se odnose na nabavu instrumenata za Zagrebačku filharmoniju (oboa i bas klarinet). Instrumenti će biti isporučeni i stavljeni u upotrebu u 2024. godini.

**3.2. IZVJEŠTAJ O OBVEZAMA**

Izvještaj se odnosi na razdoblje od 01.01.2023. – 31.12.2023.

Stanje obveza na početku izvještajnog razdoblja iznosi 1.020.321,95 eura.

Povećanje obveza u izvještajnom razdoblju iznosi 5.978.611,84 eura.

Podmirene obveze u izvještajnom razdoblju iznose 6.208.034,16 eura.

Stanje obveza na kraju izvještajnog razdoblja iznosi 831.617,88 eura.

Stanje dospjelih obveza na kraju izvještajnog razdoblja iznosi 121.078,68 eura.

od toga:

- obveze za materijalne rashode 116.004,95 eura

- ostale tekuće obveze (PDV 11-2023) 5.073,73 eura

Stanje nedospjelih obveza iznosi 710.539,20 eura od toga :

- obveze za rashode poslovanja (plaća za prosinac 2023.) 370.573,25 eura

- obveze za rashode poslovanja (PDV 12-2023) 5.178,69 eura

- obveze za rashode poslovanja (dobavljači i honorari) 27.529,92 eura

- obveze za povrat neutrošenih sredstva u nadležni proračun 107.484,68 eura

- obveze za financ. imov. (kredit) 199.772,66 eura

Dospjele obveze se većinom odnose na obveze za materijalne rashode. Najveće prekoračenje je od 1-60 dana u iznosu od 74.427,98 eura, te prekoračenje od 181-360 dana u iznosu od 37.462,31 eura. U ovom izvještajnom razdoblju bilježimo značajno smanjenje dospjelih obveza u odnosu na prethodna izvještajna razdoblja, uz potpuno pokriće obveza čije je dospijeće iznad 360 dana.

**3.3. BILANCA**

IMOVINA

Na kraju izvještajnog razdoblja bilježimo smanjenje nefinancijske imovine za 3,8% u odnosu na prethodno izvještajno razdoblje, te povećanje financijske imovine za 140,5 % koje se odnosi na novac na žiro računu i potraživanja.

Ispravak vrijednosti postrojenja i opreme evidentiran je sukladno propisanim godišnjim stopama amortizacije imovine.

Revalorizacija imovine (gudači instrumenti) nije obavljena u 2023. godini.

Izvršena je obvezna korekcija rezultata za primljena sredstva za kupnju kontrabasa od strane osnivača, Grada Zagreba, u iznosu od 19.061,25 eura.